96/281/EY: Komission päätös, tehty 3 päivänä huhtikuuta 1996, glyfosaatti-nimiselle rikkakasvien torjunta-aineelle entistä sietokykyisempien geneettisesti muunnettujen soijapapujen (Glycine max L.) saattamisesta markkinoille neuvoston direktiivin 90/220/ETY mukaisesti (ETA:n kannalta merkityksellinen teksti)



Virallinen lehti nro L 107 , 30/04/1996 s. 0010 - 0011



KOMISSION PÄÄTÖS, tehty 3 päivänä huhtikuuta 1996, glyfosaatti-nimiselle rikkakasvien torjunta-aineelle entistä sietokykyisempien geneettisesti muunnettujen soijapapujen (Glycine max L.) saattamisesta markkinoille neuvoston direktiivin 90/220/ETY mukaisesti (ETA:n kannalta merkityksellinen teksti) (96/281/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon geneettisesti muunnettujen organismien tarkoituksellisesta levittämisestä ympäristöön 23 päivänä huhtikuuta 1990 annetun neuvoston direktiivin 90/220/ETY (1), sellaisena kuin se on muutettuna komission direktiivillä 94/15/EY (2), ja erityisesti sen 13 artiklan, sekä katsoo, että neuvoston direktiivin 90/220/ETY 10-18 artiklojen mukaisesti yhteisön menettely antaa jäsenvaltion toimivaltaiselle viranomaiselle mahdollisuuden hyväksyä geneettisesti muunnettuja organismeja sisältävien tuotteiden markkinoillesaattamisen, jäsenvaltion (Yhdistynyt kuningaskunta) toimivaltaisille viranomaisille on toimitettu ilmoitus kyseisen tuotteen markkinoille saattamisesta, Yhdistyneen kuningaskunnan toimivaltainen viranomainen on tämän jälkeen toimittanut komissiolle asiaa koskevat asiakirjat puoltavin lausunnoin, muiden jäsenvaltioiden toimivaltaiset viranomaiset ovat vastustaneet kyseisiä asiakirjoja, kyseisen direktiivin 13 artiklan 3 kohdan mukaisesti komission edellytetään näin ollen tekevän päätöksen direktiivin 90/220/ETY 21 artiklassa säädetyn menettelyn mukaisesti, on annettu ilmoitus tuotteen saattamisesta markkinoille käsiteltäväksi ympäristössä tuonnin aikana, ennen varastointia ja jalostamista ja niiden aikana sekä tuotteen jalostamiseksi elinkyvyttömiksi soijapapufraktioiksi, eikä kylvötarkoituksiin, tutkittuaan direktiivin 90/220/ETY soveltamisalaan liittyvän kunkin vastalauseen ja asiakirjoissa annetut tiedot komissio on tehnyt seuraavat päätelmät: - ei ole syytä uskoa, että glyfosaatin sietokykyä koodaavien geenien ja kloroplastin siirtopeptidin siirtämisestä soijapapuun olisi haittaa ihmisen terveydelle tai ympäristölle, - ei ole turvallisuussyitä, joiden takia tuote olisi pidettävä erillään muista soijapavuista, - ei ole turvallisuussyitä, joiden takia tuotemerkinnöissä pitäisi olla maininta, että tuote on tuotettu geneettisesti muuntamalla, direktiivin 90/220/ETY 11 artiklan 6 kohdassa ja 16 artiklan 1 kohdassa säädetään lisäturvatoimista, jos tuotteen riskeistä saadaan uutta tietoa, tämä päätös ei estä jäsenvaltioita soveltamasta elintarvikkeiden tai eläinten rehujen turvallisuutta koskevia säännöksiä yhteisön lainsäädännön mukaisesti siltä osin, kuin ne eivät erityisesti liity tuotteen tai sen osien geneettiseen muuntamiseen, ja tässä päätöksessä säädetty menettely on direktiivin 90/220/ETY 21 artiklalla perustetun komitean lausunnon mukainen, ON TEHNYT TÄMÄN PÄÄTÖKSEN: 1 artikla 1. Yhdistyneen kuningaskunnan viranomaiset voivat hyväksyä seuraavan tuotteen, josta Monsanto Europe (viite C/UK/94/M3/1) on tehnyt ilmoituksen direktiivin 90/220/ETY 13 artiklan mukaisesti, jäljempänä 2 ja 3 kohdassa säädettyjen edellytysten mukaisesti, sanotun kuitenkaan rajoittamatta muun yhteisön lainsäädännön soveltamista. Tuote koostuu soijapavuista, jotka polveutuvat soijapavusta (Glycine max L. cv A 5403) linja (40-3-2), johon on siirretty seuraavat sekvenssit: - yksittäinen kopio Agrobacterium sp. -lajikkeen CP4 EPSPS-geenistä, (CP4 5 enolipyruvyylishikimaatti-3-fosfaattisyntaasi), joka koodaa sietokykyä glyfosaatille, ja kloroplastin siirtopeptidiä (CTP) koodaava sekvenssi Petunia hybridasta niin, että promoottori P-E35S on peräisin kukkakaalin mosaiikkiviruksesta ja nopaliinisynteesigeenin terminaatioalue Agrobacterium tumefaciensiksesta. 2. Tämä hyväksyminen kattaa kaikki jälkeläiset, jotka on tuotettu risteyttämällä tämä tuote minkä tahansa perinteisesti jalostetun soijapapulinjan kanssa. 3. Tämä hyväksyminen kattaa vain tuotteen seuraavat käyttötarkoitukset: käsittely ympäristössä tuonnin aikana, ennen varastointia ja sen jälkeen, ennen jalostamista elinkyvyttömiksi tuotteiksi ja jalostuksen aikana. 2 artikla Tämä päätös on osoitettu kaikilla jäsenvalioille. Tehty Brysselissä 3 päivänä huhtikuuta 1996. Komission puolesta Ritt BJERREGAARD Komission jäsen (1) EYVL N:o L 117, 8.5.1990, s. 15 (2) EYVL N:o L 103, 22.4.1994, s. 20